Mamma Mia! Here We Go Again

Mamma Mia! Here We Go Again er en romantisk komedie og filmmusikal fra 2018, regissert av Ol Parker. Handlingen ble skrevet av Parker, Catherine Johnson og Richard Curtis. Det er en oppfølger til filmen Mamma Mia! (2008), som igjen er basert på scenemusikalen Mamma Mia!.
Filmen skifter mellom nåtid og fortid, og forteller to separate historier. Den ene handler om hvordan Donna Sheridan endte opp på øya Kalokairi og møtte sine tre menn. Den andre historien foregår i nåtid og handler om datteren Sophie, som tar over hotelldriften fra sin mor. Lily James spiller unge Donna, mens Amanda Seyfried spiller datteren Sophie. Christine Baranski, Julie Walters, Pierce Brosnan, Colin Firth, Stellan Skarsgård og Dominic Cooper har andre roller. Sangartisten Cher medvirker også i rollen som Donnas fraværende mor Ruby, mens Meryl Streep gjentar rollen som voksne Donna.
Filmen ble hovedsakelig spilt inn på øya Vis i Kroatia. Den hadde verdenspremiere i konsertlokalet Hammersmith Apollo i London 18. juli 2018 og ordinær kinopremiere i USA og Norge 20. juli 2018. Filmen fikk god kritikk, blant annet for skuespillet og musikkinnslagene.


== Handling ==
Filmen utspiller seg fem år etter hendelsene i Mamma Mia!. Donna Sheridan (Meryl Streep) er død, og datteren Sophie (Amanda Seyfried) bestemmer seg for å ta over hotelldriften av morens villa. Sophie er på vaklende grunn med kjæresten Sky (Dominic Cooper), og hun er usikker på om hun kan klare seg uten morens hjelp. Donnas venninner Tanya (Christine Baranski) og Rosie (Julie Walters) forsøker så godt de kan å trøste henne. I det nyåpningen av hotellet nærmer seg, blir Sophie også møtt med dårlige værforhold og et uventet besøk av sin fraværende bestemor Ruby (Cher).
Parallelt fortelles historien om hvordan unge Donna (Lily James) møtte Sophies tre fedre i 1979. Etter uteksamineringen fra Oxford, bestemmer hun seg for å dra ut i verden for å oppsøke eventyr. På veien til den greske øya Kalokairi, møter hun Harry (Hugh Skinner), Bill (Josh Dylan) og Sam (Jeremy Irvine), som alle forfører Donna på hver sin unike måte. Donna bestemmer seg for å bli igjen på øya for å drive sitt eget hotell. Der blir hun nødt til å oppdra barnet sitt på egenhånd – uten hjelp fra sin mor.


== Medvirkende ==

Amanda Seyfried som Sophie Sheridan
Meryl Streep som Donna Sheridan
Lily James som unge Donna
Christine Baranski som Tanya Chesham-Leigh
Jessica Keenan Wynn som unge Tanya
Julie Walters som Rosie Mulligan
Alexa Davies som unge Rosie
Pierce Brosnan som Sam Carmichael
Jeremy Irvine som unge Sam
Colin Firth som Harry Bright
Hugh Skinner som unge Harry
Stellan Skarsgård som Bill Anderson
Josh Dylan som unge Bill
Cher som Ruby Sheridan
Dominic Cooper som Sky
Andy García som Fernando Cienfuegos
Omid Djalili som gresk tollmann
Celia Imrie som visekansler
Naoko Mori som Yumiko
Togo Igawa som Tateyama
Maria Vacratsis som Sofia
Panos Mouzourakis som Lazaros
Gerard Monaco som Alexio
Anna Antoniades som Apollonia
Jonathan Goldsmith som Fernandos brorGjesterollerBjörn Ulvaeus som professor på Oxford
Benny Andersson som pianist på «Waterloo»


== Musikkinnslag ==

I likhet med forgjengeren, består hele lydsporet av ABBA-låter:

«When I Kissed the Teacher» fra Arrival (1976) – «Donna and the Dynamos»
«One of Us» fra The Visitors (1981) – Sophie og Sky
«Waterloo» fra Waterloo (1974) – Unge Harry og Donna
«Why Did It Have to Be Me?» fra Arrival (1976) – Unge Bill, Donna og Harry
«I Have a Dream» fra Voulez-Vous (1979) – Unge Donna
«Kisses of Fire» fra Voulez-Vous (1979) – Lazaros
«Andante, Andante» fra Super Trouper (1980) – Unge Donna
«The Name of the Game» fra  ABBA: The Album (1977) – Unge Donna
«Knowing Me, Knowing You» fra Arrival (1976) – Unge Sam og Donna
«Mamma Mia» fra ABBA (1975) –  «Donna and the Dynamos»
«Angeleyes» fra Voulez-Vous (1979) – Tanya, Rosie og Sophie
«Dancing Queen» fra Arrival (1976) – Sophie, Rosie, Tanya, Sam, Bill og Harry
«I've Been Waiting for You» fra ABBA (1975) – Sophie, Rosie og Tanya
«Fernando» fra Arrival (1976) – Ruby og Fernando
«My Love, My Life» fra Arrival (1976) – Sophie og Donna
«Super Trouper» fra Super Trouper (1980) – Hele ensembletBortklipte sanginnslag«I Wonder (Departure)» fra The Album (1977) – «Donna and the Dynamos»
«The Day Before You Came» fra The Singles: The First Ten Years (1982) – Donna


== Referanser ==


== Eksterne lenker ==
(en) Mamma Mia! Here We Go Again på Internet Movie Database 
(no) Mamma Mia! Here We Go Again hos Filmfront 
(da) Mamma Mia! Here We Go Again i Danmark Nationale Filminstitut 
(fr) Mamma Mia! Here We Go Again på Allociné 
(nl) Mamma Mia! Here We Go Again på MovieMeter 
(en) Mamma Mia! Here We Go Again på AllMovie 
(en) Mamma Mia! Here We Go Again på Rotten Tomatoes 
(en) Mamma Mia! Here We Go Again på Metacritic 
(en) Mamma Mia! Here We Go Again på Box Office Mojo